als_Latn dik_Latn sag_Latn
Ka qenë tradia e klubit, oferta serioze e drejtuesve të klubit, trajneri dhe normal tifozët që e kanë shtyrë Fazliun të vendos për Shkëndijën.
“Jam i lumtur që kam arritur marrëveshje me Shkëndijën. Kam pasur edhe oferta të tjera, por ishte ajo e Shkëndijës që më bindi, por edhe projekti serioz që ka kjo skuadër për të ardhmen evropiane Por kanë ndikuar edhe tifozët e flaktë të këtij klubi, ‘ballistët’, që janë të mrekullueshëm”, ka thënë Fazliu për mediet kosovare.
Ai premton se do ta ndihmojë Shkëndijën të fitojë titullin e kampionit.
“Pres të shpallem kampion me Shkëndijën dhe të kualifikohemi në Ligën e kampionëve”, ka vijuar ai për mediet në Kosovë.
Fazliu ka thënë se shumë pak ka njohuri rreth futbollit në Maqedoni.
“Për futbollin në Maqedoni shumë pak di. Kam ndjek vetëm disa ndeshje, por e di se Shkëndija është një klub me traditë dhe se ka një trajner të suksesshëm si Shpëtim Duro”, ka shtuar 26-vjeçari.
Nënshkrimi i kontratës është bërë të hënën, në të cilën sulmuesi firmosi për një periudhë prej një vit e gjysmë, me mundësi që ajo të vazhdohet edhe në të ardhmen.
Fazliu ka qenë golashënuesi më i mirë në pjesën vjeshtore të Superligës së Kosovës në futboll, duke shënuar nëntë gola me Ferizajin, ndërsa gjatë karrierës së tij ka luajtur edhe për Prishtinën.
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn eng_Latn